ธ.ก.ส. จัดตลาดนัดของดีวิถีชุมชน 20-22 กรกฎาคมนี้ เพิ่มช่องทางจำหน่ายสินค้า สร้างรายได้แก่เกษตรกร
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. กำหนดจัดงานตลาดนัดของดีวิถีชุมชน ในวันที่ 20-22 กรกฎาคม 2565 ณ ธ.ก.ส. สำนักงานใหญ่ บางเขน เพื่อเป็นช่องทางจำหน่ายสินค้าให้เกษตรกรลูกค้า วิสาหกิจชุมชน และผู้ประกอบการ SMEs เกษตร และเพิ่มโอกาสในการสร้างอาชีพ สร้างรายได้ โดยในครั้งนี้มีบูธจำหน่ายสินค้ากว่า 60 ร้านค้า เช่น ผลไม้ตามฤดูกาล ผักผลไม้พื้นถิ่นจากภาคใต้ อาหารโบราณและอาหารทะเลแปรรูป เป็นต้น พร้อมเชิญชวนประชาชนร่วมชิม ชม ช้อป สินค้า จากผู้ผลิตสู่ผู้บริโภคโดยตรง ในงานตลาดนัดของดีวิถีชุมชน ประจำเดือนกรกฎาคม 2565 เพื่อสร้างรายได้ สร้างอาชีพและเป็นกำลังใจ ให้แก่เกษตรกร วิสาหกิจชุมชนและผู้ประกอบการ SMEs เกษตร ในการผลิตสินค้าคุณภาพเพื่อกระตุ้นระบบเศรษฐกิจฐานรากและประเทศต่อไป